**#famelab Διεθνής Διαγωνισμός για τα νέα πρόσωπα της επιστήμης**

Το **British Council** αναζητά τον νέο επιστήμονα που θα ξεχωρίσει για το πάθος του και για την επικοινωνιακή του δεινότητα και θα εκπροσωπήσει την Ελλάδα στον μεγάλο διεθνή τελικό στη Βρετανία! Ο διαγωνισμός, που διοργανώνεται σε συνεργασία με το HUB Science τα τελευταία 12 χρόνια, έχει αναδείξει και έχει προσφέρει ευκαιρίες εξέλιξης σε δεκάδες νέους και ταλαντούχους επιστήμονες. Φέτος, με αφορμή τον εορτασμό των 80 χρόνων παρουσίας του British Council στην Ελλάδα, το FameLab υπόσχεται ακόμα μεγαλύτερες εκπλήξεις και περισσότερες δυνατές συγκινήσεις. Ελάτε να ζήσετε μια μοναδική εμπειρία!

Ο προκριματικός γύρος θα πραγματοποιηθεί στην Αθήνα ***τη Δευτέρα 4 Μαρτίου στο The Hub Events*** *(Αλκμήνης 5, Πετράλωνα, πλησίον μετρό Κεραμεικού) και στη Θεσσαλονίκη την* ***Τρίτη 5 Μαρτίου στο British Council*** *(Τσιμισκή 43 54623, Θεσσαλονίκη).* Οι συμμετέχοντες θα έχουν στη διάθεσή τους 3 λεπτά για να παρουσιάσουν ένα επιστημονικό θέμα της επιλογής τους με τρόπο διασκεδαστικό και κατανοητό στο ευρύ κοινό. Στη συνέχεια, η κριτική επιτροπή, η οποία αποτελείται από τον Κώστα Καρπούζη (διευθυντής ερευνών/ΕΠΙΣΕΥ, Εθνικό Μετσόβιο Πολυτεχνείο), την Αντιγόνη Δήμα (ερευνήτρια Γενετικής, ΕΚΕΒΕ "Αλέξανδρος Φλέμινγκ") και τον Νικόλα Πρωτονοτάριο (επιστημονικός συνεργάτης, Ακαδημία Αθηνών), θα επιλέξει αυτούς που θα περάσουν στον μεγάλο τελικό.

Οι ενδιαφερόμενοι μπορούν να υποβάλλουν ηλεκτρονικά τη συμμετοχή τους μέχρι **τη Παρασκευή 01 Μαρτίου 2019** μέσα από την ιστοσελίδα [www.britishcouncil.gr/en/famelab](http://www.britishcouncil.gr/en/famelab). Όλες οι εκδηλώσεις είναι ανοιχτές στο κοινό.

Ο **μεγάλος τελικός** θα πραγματοποιηθεί το **Σάββατο 06 Απριλίου 2019** στην **Τεχνόπολη** (Πειραιώς 100) στο πλαίσιο του Athens Science Festival 2019.

**Βραβεία**

Ο νικητής του τελικού θα μεταβείστο **Cheltenham Festival** στη Βρετανίατον Ιούνιο με όλα τα έξοδα πληρωμένα προκειμένου να συμμετάσχει μαζί με τους νικητές των άλλων χωρών στο **International FameLab 2019.**

Οι 10 φιναλίστ που θα επιλεγούν στον προκριματικό γύρο θα παρακολουθήσουν δωρεάν ένα **διήμερο Masterclass στην Επικοινωνία από Βρετανούς experts**. Οι τρεις finalist της κριτικής επιτροπής, όσο και ο αγαπημένος του κοινού, θα κερδίσουν μοναδικά δώρα τεχνολογίας, συνολικής αξίας 1000 ευρώ.

Παράλληλα, θα υπάρξουν πολλές ευκαιρίες συνεργασίας και δικτύωσης με άλλους επιστήμονες στην Ευρώπη και στην Ελλάδα καθώς και ευκαιρίες για συμμετοχή σε εκδηλώσεις του British Council στην Ελλάδα και το εξωτερικό.

**H Ιστορία του FameLab**

Το FameLab© είναι σήμα κατατεθέν του **Cheltenham Festival**, ενός από τους γνωστότερους πολιτιστικούς οργανισμούς του Ηνωμένου Βασιλείου που διοργανώνει τέσσερα από τα κορυφαία Φεστιβάλ της χώρας στους τομείς της Jazz, της Λογοτεχνίας, της Μουσικής και [των Επιστημών](http://www.cheltenhamfestivals.com/about/famelab/).

Το FameLab δημιουργήθηκε το 2005 από το **Cheltenham Science Festival** σε συνεργασία με τη NESTA με τη χορηγία και την υποστήριξη από τους *Pfizer*, *Silicon 19*, *Channel 4* και *The Daily Telegraph*. Μετά την πολύ μεγάλη επιτυχία που σημείωσε στη Βρετανία ο διαγωνισμός σε συνεργασία με το British Council άρχισε να ταξιδεύει ανά τον κόσμο πρώτα πιλοτικά στη Νοτιοανατολική Ευρώπη και στη συνέχεια σε όλη την υπόλοιπη Ευρώπη, την Ασία, την Ωκεανία, την Αφρική και την Αμερική. Αυτή τη στιγμή ο διαγωνισμός πραγματοποιείται σε περισσότερες από 30 χώρες.

**Το British Council**

Το British Council λειτουργεί στην Ελλάδα από το 1939, παρέχοντας ένα ευρύ φάσμα υπηρεσιών και δραστηριοτήτων, και τα γραφεία του βρίσκονται στην Αθήνα και τη Θεσσαλονίκη. Συνεργάζεται με πολλούς οργανισμούς της Ελλάδας – Υπουργεία, πανεπιστήμια, ακαδημαϊκά και ερευνητικά ιδρύματα, σχολεία, μη κυβερνητικούς και πολιτισμικούς οργανισμούς τόσο του δημοσίου όσο και του ιδιωτικού τομέα. Η Βρετανία πρωτοπορεί στην επικοινωνία της επιστήμης και αναγνωρίζει την αναγκαιότητα να προωθηθεί η επιστήμη σε ένα μη-επιστημονικό κοινό. Η επικοινωνία της επιστήμης έχει σκοπό να αλλάξει τα στερεότυπα σχετικά με τους ερευνητές, να καταδείξει στο κοινό τη χρησιμότητα των επιστημονικών και τεχνολογικών ζητημάτων και να ενθαρρύνει την επένδυση στην έρευνα.

**Ο διαγωνισμός γίνεται σε συνεργασία με το** *Hub Science και την υποστήριξη της Ένωσης Ελλήνων Φυσικών και του Athens Digital Lab του δήμου Αθηναίων*

Χορηγοί Επικοινωνίας

[Athens Voice,](http://www.athensvoice.gr/) Athens Voice Radio [Η Καθημερινή](http://www.kathimerini.gr/), Skywalker.gr, stentoras.gr, [art&life](http://www.artandlife.gr/), [debop.gr](http://www.debop.gr/), [diorismos.gr](http://www.diorismos.gr/), [eirinika.gr](http://www.eirinika.gr/), [επιχειρώ](http://www.epixeiro.gr/), [forfree](http://www.forfree.gr/), [openscience](http://www.openscience.gr/), [protagon.gr](http://www.protagon.gr/), [Youth Platform](http://www.platform.gr/), [Φοιτητικά Νέα/Foititikanea.gr](http://www.foititikanea.gr/)

**Πληροφορίες:**

British Council, *Αθήνα* – Βαγγέλης Κραββαρίτης, τηλ.: 210 3692 361

[Vangelis.Kravvaritis@britishcouncil.gr](mailto:Vangelis.Kravvaritis@britishcouncil.gr)